钦定古今图书集成/明伦汇编/氏族典/第408卷 > 许月卿
## 钦定古今图书集成/明伦汇编/氏族典/第408卷 > 许月卿

按《万姓统谱》：“月卿，婺源人。父大宁，有学行，尝教月卿
曰：‘段秀实笏击朱泚，颜杲卿面折禄山，简册有光，精
爽如此。惟尔英烈，追配古人’。此高宗皇帝追赞李若
水词也，小子识之。”后月卿登第，攻击权贵，无少顾忌，
数上书斥丁、贾奸邪，出佐江西漕。宋亡，三年不言，虽
言亦如病狂卒，年七十。谢叠山尝书其门曰：“要知今
日谢枋得，便是当年许月卿。”